překlad do češtiny 4.4. Τα κατά περίπτωση απαιτούμενα πιστοποιητικά
συμμόρφωσης των πυροσβεστήρων που διατίθενται
για πρώτη φορά στην ελληνική αγορά, κατατίθενται
αρμοδίως από τον αντίστοιχο οικονομικό φορέα στη
Δ/νση Τεχνικής Βιομηχανικής Νομοθεσίας της Γενικής
Γραμματείας Βιομηχανίας του Υπουργείου Ανάπτυξης
και Επενδύσεων.
Σε περίπτωση πυροσβεστήρων, οι οποίοι δεν φέρουν
τη σήμανση CE, ο αρμόδιος φορέας ελέγχου ενημερώνει τη Διεύθυνση Τεχνικής Βιομηχανικής Νομοθεσίας
της Γενικής Γραμματείας Βιομηχανίας για τις δικές της
ενέργειες.
5. Αρμόδιος φορέας ελέγχου και αξιολόγησης της συμμόρφωσης πυροσβεστήρων, οι οποίοι διατίθενται και
κυκλοφορούν στην αγορά, σε ότι αφορά τα λειτουργικά
χαρακτηριστικά και τις απαιτήσεις απόδοσης σύμφωνα
με τα πρότυπα που αναφέρονται στην παρ. 2 του άρθρου
3, ορίζεται η Ανώνυμος Εταιρεία Βιομηχανικής Έρευνας,
Τεχνολογικής Ανάπτυξης και Εργαστηριακών Δοκιμών,
Πιστοποίησης και Ποιότητας (ΕΒΕΤΑΜ Α.Ε., άρθρο 63 του
ν. 4002/2011 και άρθρο 19 του ν. 4038/2012) ο οποίος θα
ορίσει και το αντίστοιχο σήμα συμμόρφωσης.
Ο αρμόδιος φορέας ελέγχου ΕΒΕΤΑΜ AE πρέπει να
τηρεί Μητρώο εγκεκριμένων τύπων πυροσβεστήρων.
Στο Μητρώο θα πρέπει να τηρούνται τα εξής στοιχεία:
- Στοιχεία αιτούντος οικονομικού φορέα ο οποίος έχει
την ευθύνη της διάθεσης των πυροσβεστήρων για πρώτη φορά στην ελληνική αγορά του. Διευκρίνηση εάν ο
αιτών είναι κατασκευαστής ή εισαγωγέας ή διανομέας.
- Περιγραφή του τύπου πυροσβεστήρα.
- Διεύθυνση εγκαταστάσεων κατασκευής, τελικής συναρμολόγησης, πλήρωσης και τελικού ελέγχου.
- Διευθύνσεις εγκαταστάσεων αποθήκευσης στην Ελλάδα με βάση υπεύθυνη δήλωση του αιτούντος, στις
οποίες θα αποθηκεύονται οι προς διάθεση στην ελληνική αγορά πυροσβεστήρες προερχόμενοι είτε από τρίτη
χώρα είτε από χώρα μέλος της Ε.Ε. ή χώρα ΕΖΕΣ που έχει
υπογράψει τη Συμφωνία για τον Ευρωπαϊκό Οικονομικό
Χώρο ή την Τουρκία».